**Hanne Harlem** (fødd 20. november 1964) i Oslo er ein norsk jurist og politikar for Arbeidarpartiet. 

Hanne Harlem var statsråd og sjef for justisdepartementet (justisminister) i Jens Stoltenberg si første regjering 17. mars 2000-19. oktober 2001.

Utdanning og karriere
---------------------

Hanne Harlem er cand.jur. frå Universitetet i Oslo i 1990. 

Ho var deretter i 1990 personleg rådgjevar i Barne- og familiedepartementet, tilsett som advokatfullmektig hos Regjeringsadvokaten frå 1990, byråd for barn og utdanning i Oslo i 1992-93 og dommarfullmektig i Nord-Troms heradsrett i 1993-95. Ho var så advokat hos Regjeringsadvokaten i 1995-97 og sjefsjurist hos Kredittilsynet i 1998. Frå 1998 var ho advokat og seinare assisterande direktør i Norsk Hydro til ho blei justisminister frå 17. mars 2000. Etter tida som justisminister heldt ho hausten 2001 fram i jobben som assisterande direktør i Norsk Hydro.

I 2004 blei Hanne Harlem tilsett som universitetsdirektør ved Universitetet i Oslo. Ho gjekk av som direktør ved UiO våren 2007, og begynte 11. mai 2007 som styreleiar for den nye samanslåtte helseforetaket Helse Sør-Øst RHF.

Verv
----

Hanne Harlem har sidan midten av 1980-talet hatt ei lang rekke verv, mellom anna som medlem av Oslo bystyre. I studietida var ho medlem av Det akademiske kollegium ved Universitetet i Oslo og fakultetsrådet ved Det juridiske fakultet. Ho har vore sensor ved universiteta i Oslo, Bergen og Tromsø og hatt undervisingsoppdrag i Tromsø. Harlem har vore styreleiar ved Sunnaas sykehus og nestleiar i styret for Ullevål sykehus. Ho sit som styreleiar for Hydrokraft AB og er medlem av NHO sitt hovudstyre.

1. august 2007 gjekk Harlem inn i styret til stiftinga Handelshøgskolen BI, der ho etter planen skal sitje til 31. juli 2010.

Anna
----

Hanne Harlem er dotter til tidlegare mangeårig statsråd Gudmund Harlem og ei mykje yngre søster til tidlegare statsminister Gro Harlem Brundtland. Ho er gift med advokat Sam E. Harris.

Kjelder
-------

* «Hanne Harlem». Stortinget.no.

Fotnotar
--------

1. ↑  BI-styret hos bi.no, vitja 18.april 2010[*daud lenkje*]

| * v
* d
* e
Norske justisministrar etter 1945 |
| --- |
| Johan Cappelen (1945) • Oscar Chr. Gundersen (1945–1952) • Kai Birger Knudsen (1952–1954) • Gustav Adolf Sjaastad(1954–1955) • Jens Chr. Hauge (1955) • Jens Haugland (1955–63) • Petter Mørch Koren (1963) • Oscar Chr. Gundersen (1963–1965) • Elisabeth Schweigaard Selmer (1965–1970) • Egil Endresen (1970–1971) • Oddvar Berrefjord (1971–1972) • Petter Mørch Koren (1972–1973) • Inger Louise Valle (1973–1979) • Andreas Cappelen (1979–1980) • Oddvar Berrefjord (1980–1981) • Bjørn Skau (1981) • Mona Røkke (1981–1985) • Wenche Frogn Sellæg (1985–1986) • Helen Bøsterud (1986–1989) • Else Bugge Fougner (1989–1990) • Kari Gjesteby (1990–1992) • Grete Faremo (1992–1996) • Anne Holt (1996–1997) • Gerd-Liv Valla (1997) • Aud Inger Aure (1997–1999) • Odd Einar Dørum (1999–2000) • Hanne Harlem  (2000–2001) • Odd Einar Dørum (2001–2005) • Knut Storberget (2005–2011) • Grete Faremo (2011–2013) • Anders Anundsen (2013–2016) • Per-Willy Amundsen (2016–2018) • Sylvi Listhaug (2018) • Tor Mikkel Wara (2018-2019) • Jøran Kallmyr (2019-2020) • Monica Mæland (2020–2021) • Emilie Enger Mehl (2021–) |


|  |  |
| --- | --- |
| Autoritetsdata | 
* Store norske leksikon
* PolSys
* VIAF

 |